b'\n_START_ARTICLE_\nIndustriell kjemi og bioteknologi\n_START_PARAGRAPH_\nIndustriell kjemi og bioteknologi er en 5-\xc3\xa5rig sivilingeni\xc3\xb8rutdanning som gir brede grunnleggende ferdigheter innenfor kjemi og andre naturfag. Utdanningen gir solid innsikt innen den spesialiseringen man velger og forst\xc3\xa5else av de industrielle prosessene som brukes. Samtidig l\xc3\xa6rer man prosjektarbeid, kommunikasjon og informasjonss\xc3\xb8king, og f\xc3\xa5r kontakter som kan v\xc3\xa6re nyttige resten av livet.\n_START_SECTION_\nL\xc3\xa6ringsm\xc3\xa5l\n_START_PARAGRAPH_\nDe to f\xc3\xb8rste \xc3\xa5rene er studieplanen felles for alle studenter p\xc3\xa5 sivilingeni\xc3\xb8rutdanning industriell kjemi og bioteknologi. Studiet gir alle studenter en grunnleggende innf\xc3\xb8ring i kjemi, kjemisk prosessteknologi, matematikk, fysikk og informasjonsteknologi. I de tre siste \xc3\xa5rene velges spesialisering blant studieretningene: kjemisk prosessteknologi, kjemi, bioteknologi eller materialkjemi og energiteknologi.'